Nyeste Skilderie af Kiøbenhavn, 1816-07-13
De forskjellige Stænder i Staten have her deres Repræsentanter, og hver af dem giver en beskuelig Jdee om Drukkenskabs forskjellige Yttringer og Gratificationer. Øverst ved Bordet sidder en gammel Mand, der paa en Maade, er Præsident og Senior her. Han er opvoxen med Kielderen, og har allerede for 36 Aar siden været med at indvie den. Mange Oxehoveder Viin har han i sin Tid tømt, og de Carfunkler, som hans Næse er indfattet med, vise tydeligen, at Evans Purpurfrø ikke er falden i en ufrugtbar Bund, men at det har baaret herlige Frugter, og man sige hvad man vil om Sach Nadirs Juveler, saa fandtes der dog i hans Krone ikke en eneste Rubin, der har kostet saa meget som den, der pryder, Næsetippen af vor Senior. Ved Siden af ham sidder et Slags Vicepræsident, en Mand, der har studeret den critiske Philosophie ad lampadem og ad auroram, og søgt at danne sig til Reformator, men som, efter at have kantret med sin critiske Baad paa Philosophiens Alting sønderknusende" Kant, nu i Livets stærke Kuling er dreven ind paa den lystige Bacchus's Tryllese, liigTelemachus paa Nymphen Calypso's Eiland. Han har nu sin Sommer og Vinterresidents her paa denne Viinkielder, og er, saa at sige, skilt fra Bord og Seng fra Philosophien. Vor Philosoph synes for illiterære Øine, ganske at have glemt al Decorum, thi han har begge Fødderne liggende paa Bordet, og sidder a priori paa Bordet og a posteriori paa Bænken; den, som har lært Latin, og altsaa er lærd, veed, at dette er, hvad man hos de Gamle kaldte Accubitio eller Liggen til Bord, da de ikke, som vi, pleiede at sidde til Borts, og den, som altsaa besidder mindste Erudition eller Lærdom, vil let indsee, at kun en lærd Mand kan sidde i en saadan Positur, eftersom han derved upaatvivleligen vil tilkiendegive hvad de Gamle forstode ved re accubitum. Ved Siden af Philosophen sidder en Mand, som, naar man skal dømme efter hans Pibehoved, der er gjort i Form af et Rokkehjul, maae være en Rokkedreier. Hvorom Alting er - en Haandværksmand er han, thi hans velnærede Mave, hans brede Skuldre, hans store Næver, stikke saa i Øine faldende af ved Siden af den vindtørre Philosophs i alskens mathematiske Figurer, fremstaaende Corporalites, at ethvert ikke aldeles uovet Øie, strax vil kunne opdage, i hvilket af disse to Legemer Aanden, har havt sit Kantiske Hammerværk. Uagtet der neppe er nogen Tvivl om at Rokkedreieren har drukket dobbelt saa meget som Philosophen, saa synes den sidstes Aandsfinancer dog at være i en langt bedre Tilstand end den førstes, thi Philosophens rene practiske Fornuft er aldeles reduceret til Bestialitet, og saa ureen, at han synes en Gjenstand for det øvrige Selskabs Spot og Latter. Ogsaa en Licentiatus medic., eller maaskee ogsaa Doctor medic., har blandet sig i Selskabet, og enten det nu er for Spøg eller Alvor, han har faaet sin Sneppert frem, og vil aarelade Philosophen. Han har imidlertid Øinene henvendte paa Stueuhret, der viser paa Kl. 4, og da Straalerne allerede spille paa Flaskerne og Viinglassene, saa maa man formode, at det er Solen, som minder Doctoren om hans Pligt, og byder ham at see ind til sine Patienter, der, i deres store Vaande, allerede have ventet ham for 6 Timer siden. Men Viintapperdrengen sætter et frisk Glas med Viin for ham, og de Syge maae uden Tvivl nok sukkende bie indtil dette er tømt og Licentiaten er færdig med sine Licenzer. J en Krog sidde to Confratere, ganske fordybede i en lærd Discours, og støbende de Kugler og Granater, der næste Dag skulle løsskydes paa deres Antagonist. Fire Flasker Rødviin og otte Sopkener Conjak, have indgydet dem en Courage, der lader befrygte et græsseligt Blodbad. Man skulde ikke troe, at saa lærde Mænd kunne lade Vinens Pegasus saaledes løbe løbsk med hele deres Lærdoms Triumphvogn, og splintre den i tusinde Stykker; men disse to Confratere vise ved deres hele Adfærd, at Drikke syge er hver Mands Herre, og at der ogsaa i den lærde Republik gives Drankere er professo. Misseller. Gra Under Titel: Ueber Verbrennung und das einzig sichere Mittel, sie in jedem Grade schnellund schmerzlots zu heilen, v. Dr. C. H. Dzonbi, Prof. d. Medic. u.